VEGA præsenterer **The Felice Brothers er tilbage med smukke, nostalgiske folktoner**

*Den 8. februar kan du opleve den amerikanske kvartet The Felice Brothers, når de tager på en billedskøn, musikalsk rejse i Lille VEGA.*

Den 3. maj udgiver The Felice Brothers et nyt album, der har fået titlen *Life in the Dark*. Bandet har i den forbindelse udgivet førstesingle ”Undress”. Nummeret er en mørk, bidende samfundskommentar, der bliver båret afsted på smukke kompositioner af horninstrumenter. Med singlen skruer bandet endnu mere op for deres socialpolitiske sangskrivning. Forsanger Ian Felice fortæller til magasinet Rolling Stone:

*“Many of the song are motivated by a shift from private to public concerns. It isn’t hard to find worthwhile things to write about these days. The hard part is finding simple and direct ways to address them.”*

Det amerikanske folkrock-band The Felice Brothers har siden 2008 spillet deres ørefængende sammensmeltning af genre som americana, country og roots rock. De tre brødre boede i en lille lejlighed i Brooklyn og startede karrieren som gademusikanter i New York Citys subway.

I 2006 udgav de deres debutalbum *Through These Reins and Gone,* der røg ind på Radio Woodstocks årsliste for bedste udgivelse.

Året efter udgav kvartetten opfølgeren *Tonight At the Arizona* og tilbragte resten af året på de amerikanske landeveje, hvor de bl.a. spillede store festivaler som Bonnaroo, Clearwater Festival og Philadelphia Folk Festival.

Albummet er indspillet i et gammelt, faldefærdigt teater og i introen til nummeret ”Hey Hey Revolver” kan man høre et lyn, der pludselig slår ned i mixerpulten, mens tordenvejret buldrer i baggrunden af lydbilledet.

**Fakta om koncerten:**
The Felice Brothers (US)
Lørdag d. 8. februar kl. 21.00
Lille VEGA, Enghavevej 40, 1674 København V
Billetpris: 165 kr. inkl. gebyr
Billetsalget starter fredag d. 26. april kl. 10.00 via vega.dk og Ticketmaster